CELEX: 32007R1452
Language: lt
Date: 2007-12-07 00:00:00
Title: 2007 m. gruodžio 7 d. Komisijos reglamentas (EB) Nr. 1452/2007 dėl tam tikrų prekių klasifikavimo Kombinuotojoje nomenklatūroje

11.12.2007   
            
            
               LT
            
            
               Europos Sąjungos oficialusis leidinys
            
            
               L 325/66
            
         
      KOMISIJOS REGLAMENTAS (EB) Nr. 1452/2007
   2007 m. gruodžio 7 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis tos lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, valstybių narių muitinių išduota privalomąja tarifine informacija apie prekių klasifikavimą Kombinuotojoje nomenklatūroje, neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant tos lentelės 2 skiltyje nurodytus KN kodus.
   2 straipsnis
   Vadovaujantis Reglamento (EEB) Nr. 2913/92 12 straipsnio 6 dalies nuostatomis valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gruodžio 7 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Tarybos reglamentu (EB) Nr. 1352/2007 (OL L 303, 2007 11 21, p. 3).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Tarybos reglamentas (EB) Nr. 1791/2006 (OL L 363, 2006 12 20, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Sukamasis žiedas, sudarytas iš dviejų koncentrinių kaltinių plieninių žiedų, vienas iš kurių su krumpliais.
                              Atskirus šiuos žiedus plieninių rutulinių guolių eilėmis, jie gali suktis.
                              Plieniniu žiedu su krumpliais perduodamas sukimo momentas.
                              Šis gaminys skirtas montuoti ekskavatoriuje.
                           
                        
               
                  8483 90 89
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 (a punktu) pastaba bei KN kodus 8483, 8483 90 ir 8483 90 89 atitinkančiais prekių aprašymais.
                  Sukamasis žiedas, atsižvelgiant į jo atliekamą funkciją, priskirtinas prekėms, nurodytoms atitinkamoje 84 skirsnio pozicijoje, todėl jis neklasifikuotinas 8431 pozicijoje kaip ekskavatoriaus dalis.
                  Kadangi gaminį sudaro vienintelis krumpliaračio žiedas, jis nelaikytinas „krumpliniu mechanizmu arba krumpline pavara“, priskiriamu 8483 40 subpozicijai.
                  Gaminio funkciją nulemia krumpliais perduodamas sukimasis, todėl sukamasis žiedas priskirtinas 8483 90 89 subpozicijai kaip atskirai pateikiamas pavaros elementas.
               
            
                  
                              2.
                           
                           
                              Triratė kelių transporto priemonė, vadinamasis triratis, su stūmokliniu kibirkštinio uždegimo vidaus degimo varikliu, kurio cilindrų darbinis tūris – 1 584 cm3.
                              Ši transporto priemonė yra be kėbulo ir skirta dviem žmonėms vežti.
                              Joje sumontuotas motociklams būdingas vairavimo mechanizmas su išilginiu vairu.
                              Transporto priemonėje taip pat įrengta pavarų dėžė su keturiomis priekinėmis pavaromis, atbuline pavara ir diferencialu.
                           
                        
               
                  8703 23 19
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8703, 8703 23 ir 8703 23 19 atitinkančiais prekių aprašymais.
                  Nors kelių transporto priemonė vairuojama išilginiu vairu, panašiu į motociklo vairą, ji nelaikytina 8711 pozicijai priskiriamu motociklu, nes turi atbulinę pavarą ir diferencialą.
                  Dėl to gaminys priskirtinas 8703 pozicijai kaip paprastesnės konstrukcijos transporto priemonė su varikliu, skirta žmonėms vežti (žr. SS paaiškinimų 8703 pozicijos paaiškinimų antrąją pastraipą).